Številka: 900-173/2020-4

Datum: 21. 9. 2020

**Z A P I S N I K**

7. izredne seje Sveta Četrtne skupnosti Rožnik MOL, ki je bila v nedeljo, 20. 9. 2020 ob 11.00 uri na parkirišču Biotehniške fakultete, Oddelek za lesarstvo, Rožna dolina, cesta VIII/34, Ljubljana.

Sejo je na podlagi 58. člena Statuta Mestne občine Ljubljana sklical in vodil predsednik Sveta Četrtne skupnosti Rožnik Mestne občine Ljubljana Aleš Jenko (v nadaljevanju: predsedujoči).

**NAVZOČI ČLANI SVETA**: Anton Franc Gunde, Aleš Jenko, Tina Roš, Klemen Sodržnik, Žiga Sodržnik, Vesna Škerl, Tanja Šumi, Rebeka Tomšič, Živa Vidmar, Jožica Vrhunc in Matej Weissenbach

**ODSOTNI ČLANI SVETA:** Tomaž Čučnik, Anita Jelen, Uroš Logar in Primož Ptičak

**OSTALI NAVZOČI:** Vesna Kambič in Anto Bagarič - oba Služba za lokalno samoupravo MU MOL.

Predsedujoči je ugotovil, da je od 15 članov sveta, prisotnih 11 članov, kar je pomenilo, da je bil svet sklepčen in je lahko začel z delom.

Predsedujoči je sejo pričel z naslednjim dnevnim redom:

D N E V N I R E D:

1. **Obisk prireditve Skok na Rožnik in pohod članov Sveta ČS Rožnik (ETM)**

**AD 1**

**OBISK PRIREDITVE SKOK NA ROŽNIK IN POHOD ČLANOV SVETA ČS ROŽNIK (ETM)**

Člani sveta so se ob 11.00 uri zbrali na zbirnem mestu na parkirišču Biotehniške fakultete in si ogledali zaključek teka Skok na Rožnik. Predsednik je uvodoma pozdravil vse prisotne, ter se jim zahvalil za udeležbo, nato pa je skupaj s podžupanom g. Dejanom Crnekom podelil pokale najboljšim tekačem.

Prireditev je potekala v sproščenem, a tekmovalnem vzdušju, ob prijetni glasbi in lepem vremenu.

Po zaključku prireditve, je predsedujoči dal na glasovanje naslednji

**Predlog SKLEPA 1/6izr:**

**Svet Četrtne skupnosti Rožnik Mestne občine Ljubljana ocenjuje, da je prireditev »Skok na Rožnik«, v celoti uspela in upa, da bo organizacija te prireditve uspešna tudi prihodnje.**

Ker razprave ni bilo, je predsedujoči dal na glasovanje naslednji

Navzočih je bilo 11 članov sveta.

Za predlagani sklep je glasovalo 11 članov sveta.

**Sklep št. 1/7-izr. je bil sprejet.**

Sledila je pogostitev.

Seja je bila zaključena ob 15.00 uri.

Zapisala:

Vesna Kambič

|  |  |
| --- | --- |
|  | Aleš Jenko  Predsednik Sveta Četrtne skupnosti Rožnik  Mestne občine Ljubljana |